Officialis curie Senonensis omnibus presents litteras inspecturis in Domino salutem. Noverint universi quod filius Hugonis Belet militis, Henricus nomine, in nostra presentia constitutes recognovit quod dictus Hugo in extrema voluntate sua dederat in elemosinam ecclesie Vallis lucentis unum sextarium siliginis et duos sextarios ordei ad mensuram Trianguli de terris suis arabilibus sitis apud Corcerraium per manum illius qui easdem terras tenebit, annis singulis ad festum sancti Remigii persolvendos. Quod hanc elemosinam idem Henricus coram nobis approbavit, voluit et concessit, promittens firmiter et creentans quod per se vel per alios contra dictam ecclesiam questionem aliquam super hoc non movebit. Quod autem audivimus et recognitum fuit coram nobis ad petitionem parcium sine prejudicio alterius sub sigillo Senonensis curie testificamur. Actum anno Gracie M° CC° vicesimo secundo mense aprili sabbato ante dominicam qua cantatur « Letare Jherusalem ».